rejauldu/bengali-wikipedia huggingface dataset:
সাওদা বিনতে জামা ছিলেন মুহাম্মাদের স্ত্রী এবং মুসলিমরা তাকে উম্মুল মুমিনুন হিসাবে সম্মান করে।  জীবন সাওদা বিনতে জামার পিতা যা’মা ইবনে কাস মক্কার কুরাইশ গোত্রের আমির ইবনে লুআই বংশের ছিলেন। তার মাতা আল-সামস্ বিনতে কাস মদিনার বংশের বনু নাজযার।Tabari, Tarikh al-Rusul wa’l Muluk. Translated by Landau-Tasseron, E. (1998). Biographies of the Prophet’s Companions and Their Successors vol. 39 p. 169. New York: SUNY Press. তিনি ইসলামের প্রাথমিক পর্যায়ে যারা আবিসিনিয়ায় মুহাম্মদের নির্দেশে হিজরত করেছিলেন তিনি তাদের অন্যতম ছিলেন।  তিনি আস-সাকরান ইবনে আমরকে বিয়ে করেন। তাদের ছেলে আবদুর রহমান ইবনে সাকরান জালুলা যুদ্ধে নিহত হন।Vacca, V. "Sawda Bint Zamʿa." Encyclopaedia of Islam, First Edition (1913-1936). Brill Online, 2012. Reference. 2 October 2012.  তথ্যসূত্র   বহিঃসংযোগ  2 Muslims.com SAWDA bint Zam'a বিষয়শ্রেণী:৫৭০-এ জন্ম বিষয়শ্রেণী:৬৭৪-এ মৃত্যু বিষয়শ্রেণী:মুহাম্মাদের স্ত্রী বিষয়শ্রেণী:নারী সাহাবা বিষয়শ্রেণী:৬ষ্ঠ শতাব্দীর আরব ব্যক্তি বিষয়শ্রেণী:৭ম শতাব্দীর আরব ব্যক্তি বিষয়শ্রেণী:জান্নাতুল বাকিতে সমাধিস্থ
এডওয়ার্ড মন্টগামারি ক্লিফট (; ১৭ অক্টোবর ১৯২০ - ২৩ জুলাই ১৯৬৬) ছিলেন একজন মার্কিন অভিনেতা। তিনি রেড রিভার (১৯৪৮), দি এয়ারেস (১৯৪৯), আ প্লেস ইন দ্য সান (১৯৫১), অ্যালফ্রেড হিচককের আই কনফেস (১৯৫৩), ফ্রম হিয়ার টু হিটার্নিটি (১৯৫৩), দ্য ইয়ং লায়ন্স (১৯৫৮), জাজমেন্ট অ্যাট নুরেমবার্গ (১৯৬১), এবং দ্য মিসফিটস্‌ (১৯৬১) চলচ্চিত্রে অভিনয়ের জন্য স্মরণীয়। তিনি শ্রেষ্ঠ অভিনেতা বিভাগে তিনবার এবং শ্রেষ্ঠ পার্শ্ব অভিনেতা বিভাগে একবার একাডেমি পুরস্কারের মনোনয়ন লাভ করেন।  মার্লোন ব্র্যান্ডো ও জেমস ডিনের সাথে যৌথভাবে ক্লিফট হলিউডের শুরুর দিকের পদ্ধতিগত অভিনয়শিল্পীদের একজন হিসেবে পরিচিত। তিনি লি স্ট্রাসবার্গ ও এলিয়া কাজানের সাথে অ্যাক্টরস স্টুডিওতে অধ্যয়নের জন্য আমন্ত্রণ পাওয়া শুরুর দিকের অভিনেতাদের একজন।  প্রারম্ভিক জীবন এডওয়ার্ড মন্টগামারি ক্লিফট ১৯২০ সালের ১৭ই অক্টোবর নেব্রাস্কা অঙ্গরাজ্যের ওমাহা শহরে জন্মগ্রহণ করেন। তার পিতা উইলিয়াম ব্রুকস "বিল" ক্লিফট (১৮৮৬-১৯৬৪) ছিলেন ওমাহা ন্যাশনাল ট্রাস্ট কোম্পানির সহ-সভাপতি। তার মাতা ইথেল ফগ "সানি" ক্লিফট (অ্যান্ডারসন, ১৮৮৮-১৯৮৮)। তার পিতামাতা ১৯১৪ সালে বিবাহ বন্ধনে আবদ্ধ হন। ক্লিফটের ইথেল নামে একজন জমজ বোন ছিল। তিনি ক্লিফটের চেয়েও ৪৮ বছর বেশি বেঁচেছিলেন। তার এক ভাই উইলিয়াম ব্রুকস ক্লিফট জুনিয়র (১৯১৯-১৯৮৬)। তার অভিনেত্রী কিম স্ট্যানলির সাথে এক বিবাহ বহির্ভূত সন্তান ছিল এবং তিনি পরে রাজনৈতিক প্রতিবেদক এলিনর ক্লিফটকে বিয়ে করেন। ক্লিফটের পূর্বপুরুষগণ ওলন্দাজ, ইংরেজ ও স্কটিশ ছিলেন।  পুরস্কার ও সম্মাননা ৬১০৪ হলিউড বুলেভারের হলিউড ওয়াক অব ফেমে ক্লিফটের নামাঙ্কিত তারকা খচিত করে তাকে সম্মাননা জানানো হয়। তিনি চারবার একাডেমি পুরস্কারের মনোনয়ন লাভ করেন:  ১৯৪৮: শ্রেষ্ঠ অভিনেতা - দ্য সার্চ  ১৯৫১: শ্রেষ্ঠ অভিনেতা - আ প্লেস ইন দ্য সান  ১৯৫৩: শ্রেষ্ঠ অভিনেতা - ফ্রম হিয়ার টু হিটার্নিটি  ১৯৬১: শ্রেষ্ঠ পার্শ্ব অভিনেতা - জাজমেন্ট অ্যাট নুরেমবার্গ  তথ্যসূত্র  গ্রন্থপঞ্জি      বহিঃসংযোগ               বিষয়শ্রেণী:১৯২০-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন বেতার অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:নেব্রাস্কার অভিনেতা বিষয়শ্রেণী:উভকামী অভিনেতা বিষয়শ্রেণী:মার্কিন যুক্তরাষ্ট্রের এলজিবিটিকিউ বিনোদন শিল্পী বিষয়শ্রেণী:এলজিবিটিকিউ অভিনেতা
বার্তা () হলো ভাব বিনিময় ও যোগাযোগের একক। এক পক্ষ থেকে আরেক পক্ষের কাছে প্রেরিত তথ্যের সমাহারকে বার্তা বলা হয়। যোগাযোগ বিজ্ঞানের ভাষায় বার্তা হলো তথ্য যা প্রেরকের কাছ থেকে প্রাপকের কাছে প্রেরিত হয়। বার্তার প্রচলিত কিছু সংজ্ঞার হলো  যেকোনো ধারণা বা চিন্তা, যা কোনো ভাষার মাধ্যমে প্রকাশ করা হয়েছে, এবং কোনো যোগাযোগ ব্যবস্থার মাধ্যমে প্রেরণের উপযোগী রূপে প্রকাশিত হয়েছে।  তথ্যের যেকোনো সমাহার যার শুরু ও শেষটুকু সুনির্দিষ্টভাবে চিহ্নিত।  কম্পিউটার বিজ্ঞানে বার্তা বা message দুই রকমের - সফটওয়ারের ভেতরে আদান প্রদান করা বার্তা, এবং মানব-পাঠযোগ্য বার্তা যা সফটওয়ারের মাধ্যমে এক ব্যক্তি হতে আরেক ব্যক্তির উদ্দেশ্যে প্রেরণ করা হয়।  বিষয়শ্রেণী:যোগাযোগ
অধ্যাপিকা জাহানারা বেগম (১১ ফেব্রুয়ারি ১৯৪২ – ২৪ জুলাই ২০২১) ছিলেন একজন বাংলাদেশী রাজনীতিবিদ, যিনি সাবেক সংসদ সদস্য ও প্রতিমন্ত্রী ছিলেন।   প্রাথমিক জীবন  জাহানারা বেগম ১৯৪২ সালের ১১ ফেব্রুয়ারি রাজবাড়ীতে জন্মগ্রহণ করেন। তিনি বিবাহিত, তার দুই পুত্র ও এক কন্যা ছিলেন।   রাজনৈতিক ও কর্মজীবন  জাহানারা বেগম ১৭ বছর বয়সে ইডেন কলেজে ছাত্ররাজনীতিতে যুক্ত হন। ১৯৫৯ সালে তিনি তৎকালীন ছাত্র ইউনিয়ন মতিয়া গ্রুপের সাংস্কৃতিক বিষয়ক সম্পাদক হিসেবে দায়িত্ব পালন করেন। তিনি হাবিবুল্লাহ বাহার কলেজের অধ্যাপিকা ছিলেন।  তিনি দুবার সংস্কৃতি বিষয়ক প্রতিমন্ত্রী এবং তৎকালীন প্রধানমন্ত্রী বেগম খালেদা জিয়ার প্রাথমিক শিক্ষা ও গণশিক্ষা বিষয়ক উপদেষ্টা ছিলেন।  তিনি পঞ্চম জাতীয় সংসদে মহিলা আসন-২২ এর সদস্য ছিলেন। ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়নে রাজবাড়ী-১ আসন থেকে সংসদ সদস্য নির্বাচিত হয়েছিলেন। বিএনপির ভাইস চেয়ারম্যান ছিলেন তিনি।  তিনি বাংলাদেশ ন্যাশনালিস্ট ফ্রন্টের (বিএনএফ) কো-চেয়ারম্যান। এর আগে লিবারেল ডেমোক্র্যাটিক পার্টির (এলডিপি) মহাসচিবের হিসেবেও দায়িত্বে পালন করেছেন।   মৃত্যু  জাহানারা বেগম ২৪ জুলাই ২০২১ ঢাকার বসুন্ধরায় মৃত্যুবরণ করেন।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:২০২১-এ মৃত্যু বিষয়শ্রেণী:রাজবাড়ী জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:খালেদা জিয়ার প্রথম মন্ত্রিসভার সদস্য বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:রাজবাড়ী জেলার ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:বাংলাদেশের নারী মন্ত্রী বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:৫ম জাতীয় সংসদের সংরক্ষিত মহিলা আসনের সদস্য
thumb|250px|জন ডি ও এডওয়ার্ড কেলি এক মৃত ব্যক্তির প্রেতাত্মাকে নামাচ্ছেন (অ্যাস্ট্রোলজি গ্রন্থের এবেনেজার সিবলি কৃত চিত্রণ, ১৮০৬)  প্রচলিত বিশ্বাস অনুযায়ী, ভূত, প্রেতাত্মা বা অশরীরী হল মৃত ব্যক্তির আত্মা যা জীবিত ব্যক্তিদের সামনে দৃশ্য, আকার গ্রহণ বা অন্য কোনো উপায়ে আত্মপ্রকাশ করতে সক্ষম। ভৌতিক অভিজ্ঞতার গল্প প্রায়শই শোনা যায়। এই সকল বিবরণীতে ভূতকে নানাভাবে বর্ণনা করা হয়েছে: কখন অদৃশ্য বা অস্বচ্ছ বায়বীয় আকারে, কখনও বা বাস্তবসম্মত সপ্রাণ মানুষ বা জীবের আকারে। প্রেতাত্মার সঙ্গে যোগাযোগ স্থাপন করে ভবিষ্যদ্বাণী করার বিদ্যাকে নেক্রোম্যান্সি বা কালো জাদু বলা হয়ে থাকে।  প্রাক-শিক্ষিত সংস্কৃতিগুলোর সর্বপ্রাণবাদ ও পুর্বপুরুষ পূজার মধ্যে ভূতের প্রথম বিবরণ পাওয়া যায়। সেযুগে কিছু নির্দিষ্ট ধর্মীয় প্রথা, অন্ত্যেষ্টিক্রিয়া, ভূত-তাড়ানো অনুষ্ঠান ও জাদু অনুষ্ঠান আয়োজিত হত মৃতের আত্মাকে তুষ্ট করার জন্য। প্রচলিত বর্ণনা অনুযায়ী, ভূতেরা একা থাকে, তারা নির্দিষ্ট কিছু স্থানে ঘুরে বেড়ায়, জীবদ্দশায় যেসকল বস্তু বা ব্যক্তির সঙ্গে তাদের সম্পর্ক ছিল সেগুলিকে বা তাদের তাড়া করে ফেরে। তবে ভূত বাহিনী, ভৌতিক ট্রেন, ভৌতিক জাহাজ এমনকি ভৌতিক জীবজন্তুর কথাও শোনা যায়।Hole, pp. 150-163Daniel Cohen (1994) Encyclopedia of Ghosts. London, Michael O' Mara Books: 8  মৃত্যুর মধ্য দিয়ে আত্মা দেহত্যাগ করে। জীবাত্মা অবিনশ্বর। তবে কখনো কখনো জীবিত মানুষের সামনে আকার ধারণ করে। এটি পূরাণভিত্তিক একটি আধিভৌতিক বা অতিলৌকিক জনবিশ্বাস। প্রেতাত্মা বলতে মৃত ব্যক্তির প্রেরিত আত্মাকে বোঝায় ।  সাধারণের বিশ্বাস কোনো ব্যক্তির যদি খুন বা অপমৃত্যু(যেমন: সড়ক দুর্ঘটনা, আত্মহত্যা ইত্যাদি) হয় তবে মৃত্যুর পরে তার হত্যার প্রতিশোধের জন্য প্রেতাত্মা প্রেরিত হয় । বিভিন্ন ধরনের বই ও প্রবন্ধ ও রয়েছে এ সম্পর্কে । এসব বই বা গল্প কে বলা হয় ভৌতিক বই বা ভৌতিক গল্প ।  বিভিন্ন ধর্ম ও সংস্কৃতিতে ভূতের অস্তিত্ব বিশ্বাস করা হয়।  রূপকার্থে ও বাস্তবতা অর্থে ভূত রূপকার্থে ভূত-প্রেতদের বসবাস জন্য একটি স্থান রয়েছে সেটি হলো "প্রেতলোক" ও "প্রেতলোক" সেখানে একজন প্রেত -ভূতের রাজা রাজত্ব কায়েম করেন এবং তার নিজস্ব প্রেতমণি সাহায্য নিয়ে প্রেতলোকে রাজত্ব করে। বাস্তবতা অর্থে ভূত বলতে কিছুই নেই।   চিত্রশালা    তথ্যসূত্র    বহিঃসংযোগ   বিষয়শ্রেণী:ভূত বিষয়শ্রেণী:পরকাল
রসময় মিত্র (১৮৫৯ — ১০ এপ্রিল, ১৯৩১) একজন বাঙালি শিক্ষাবিদ ও লেখক।  অবদান গুসকরার সন্নিকট চানক গ্রামে জন্মগ্রহণ করেন রসময় মিত্র। তার পিতার নাম নবদ্বীপচন্দ্র। অত্যন্ত দরিদ্র পরিবারে তার জন্ম হয়। সিউড়ি সরকারী বিদ্যালয় থেকে এন্ট্রান্স পরীক্ষায় প্রথম বিভাগে প্রথম হয়ে ১৫ টাকা বৃত্তি পান। হুগলী মহসিন কলেজে ২০ টাকা বৃত্তি নিয়ে এফ.এ. পাশ করেন তিনি। ইংরেজিতে এম.এ. পরীক্ষায় উত্তীর্ণ হয়ে মেদিনীপুরের এক স্কুলের প্রধান শিক্ষক পদে নিযুক্ত হন। পরে হেয়ার স্কুলের প্রধান শিক্ষক হন ও ৫ বছরে সে বিদ্যালয়ের প্রভূত উন্নতি করেন। এরপর সরকার তাকে হিন্দু স্কুলের দায়িত্ব দিলে তাঁর নিঃস্বার্থ কর্মনিষ্ঠা ও নিপুণ পরিচালনায় হিন্দু স্কুলের উন্নতি ঘটে। তিনি খারাপ অবস্থা থেকে বিশ শতকের প্রথম দশকে স্কুলকে তুলে আনেন খ্যাতির শীর্ষে। শিক্ষাজগতে এই কৃতিত্বের স্বীকৃতি স্বরূপ সরকার তাকে রায়বাহাদুর উপাধি দিয়ে সম্মানিত করেন। ১৯১৬ খ্রী. তিনি সরকারী শিক্ষা-বিভাগ থেকে অবসর-গ্ৰহণ করেন। তাঁর বিদায়-সংবর্ধনা-সভায় কলিকাতার বিশিষ্ট ব্যক্তিরা উপস্থিত ছিলেন এবং সভাশেষে ঘোড়ার বদলে তাঁর ছাত্ররা জুড়িগাড়ি টেনে তাঁকে তাঁর বাড়িতে পৌঁছে দেয়। রসময় মিত্র সুমধুর কণ্ঠের অধিকারী ছিলেন। তার কীর্তন গানে লোকে মুগ্ধ হত। তার রচিত গ্রন্থ হল কৃপাদৃষ্টি এবং রাস-রসকণিকা।  তথ্যসূত্র  বিষয়শ্রেণী:বাঙালি শিক্ষাবিদ বিষয়শ্রেণী:১৮৫৯-এ জন্ম বিষয়শ্রেণী:১৯৩১-এ মৃত্যু বিষয়শ্রেণী:বাঙালি লেখক বিষয়শ্রেণী:পূর্ব বর্ধমান জেলার ব্যক্তি
মানুয়েল গেরেরো (, ; ১৩ অক্টোবর ১৮৯৬ – ১৮ জুলাই ১৯৪৭) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় লা ক্রুস এবং চিলি জাতীয় দলের হয়ে গোলরক্ষক হিসেবে খেলেছিলেন।  গেরেরো ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে ১৯২১ সাল পর্যন্ত তিনি সর্বমোট ১৪ ম্যাচে অংশগ্রহণ করেছিলেন। তিনি চিলির হয়ে  সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯ এবং ১৯২০) অংশগ্রহণ করেছিলেন।  আন্তর্জাতিক ফুটবল গেরেরো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলের প্রতিনিধিত্ব করেছিলেন।  ব্যক্তিগত জীবন মানুয়েল গেরেরো ১৮৯৬ সালের ১৩ই অক্টোবর তারিখে চিলির ভিনিয়া দেল মারে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৪৭ সালের ১৮ই জুলাই তারিখে, চিলিতে ৫০ বছর বয়সে  তিনি মৃত্যুবরণ করেছেন।  পরিসংখ্যান আন্তর্জাতিক  দল  সাল  ম্যাচ  গোল চিলি  ১৯১৬  ৪  ০ ১৯১৭  ৩  ০ ১৯১৯  ৩  ০ ১৯২০  ৩  ০ ১৯২১  ১  ০ সর্বমোট  ১৪  ০  তথ্যসূত্র  বহিঃসংযোগ        বিষয়শ্রেণী:১৮৯৬-এ জন্ম বিষয়শ্রেণী:১৯৪৭-এ মৃত্যু বিষয়শ্রেণী:চিলীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:চিলির আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:পুরুষ ফুটবল গোলরক্ষক
thumb|সানি আবাচা জেনারেল সানি আবাচা (২০ই সেপ্টেম্বর, ১৯৪৩ - ৮ই জুন, ১৯৯৮) নাইজেরিয়ার একজন প্রাক্তন সামরিক প্রশাসক।  আবাচা হাউসা গোত্রের কান উপগোত্রে জন্মগ্রহণ করেন। তিনি স্থানীয় সরকারি কলেজে শিক্ষাগ্রহণের পর ১৯৬২ সালে সামরিক বাহিনীতে যোগ দেন। ১৯৮৪ সালে তিনি পদোন্নতিসূত্রে মেজর জেনারেল পদে উন্নীত হন এবং সেসময় ক্ষমতাসীন সুপ্রিম মিলিটারি কাউন্সিলের (১৯৮৪-১৯৮৫) একজন সদস্য ছিলেন। তিনি বাবাংগিদার ঘনিষ্ঠ সহযোগী ছিলেন। ১৯৮৫ সালে বাবাংগিদার ক্যুতে তিনি সমর্থন দেন এবং ফলশ্রুতিতে সেনাপ্রধান পদলাভ করেন। ১৯৯০ সালে তাকে প্রতিরক্ষা মন্ত্রী করা হয়। ১৯৯৩ সালে আবিওলার বিরুদ্ধে বাবাংগিদার নির্বাচনী পরাজয়ের পর তিনি নাইজেরিয়ার সবচেয়ে প্রভাবশালী ব্যক্তিতে পরিণত হন। ১৯৯৩ সালের ১৮ই নভেম্বর তিনি সরকারীভাবে নাইজেরিয়ার রাষ্ট্রপতি পদে আসীন হন। বিপুল বিরোধিতা ও ধর্মঘট উপেক্ষা করে তিনি নাইজেরিয়ার সমস্ত গণতান্ত্রিক দল নিষিদ্ধ ঘোষণা করেন। পশ্চিমা দেশগুলোর কাছে তেল বিক্রি করে তিনি তার বিরুদ্ধে গড়ে ওঠা আন্তর্জাতিক জনমত প্রতিহত করতে সক্ষম হন।  আবাচা ৫৪ বছর বয়সে নাইজেরিয়ার রাজধানী আবুজায় রাষ্ট্রপতির বাসভবনে হৃদযন্ত্রের ক্রিয়া বন্ধ হয়ে মারা যান।  বিষয়শ্রেণী:১৯৪৩-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:নাইজেরীয় রাষ্ট্রপ্রধান বিষয়শ্রেণী:নাইজেরিয়ার রাষ্ট্রপতি বিষয়শ্রেণী:সামরিক অভ্যূত্থানের মাধ্যমে ক্ষমতাধারী বিষয়শ্রেণী:অভ্যুত্থানে ক্ষমতা গ্রহণকারী নেতা বিষয়শ্রেণী:নাইজেরীয় মুসলিম বিষয়শ্রেণী:অমীমাংসিত মৃত্যু
বাংলাদেশ : তাঁত বোর্ড বাংলাদেশ সরকারের  মালিকানাধীন এবং সংবিধিবদ্ধ একটি সরকারী সংস্থা।  মো: মাহমুদ হোসেন বোর্ডের বর্তমান চেয়ারম্যান।    ইতিহাস  বাংলাদেশ তাঁত বোর্ড ১৯৭৮ সালের জানুয়ারিতে বাংলাদেশ সরকার প্রতিষ্ঠা করে। এটি বাংলাদেশ টেক্সটাইল এবং পাট মন্ত্রণালয় হতে পরিচালিত হয়।  এটি বাংলাদেশে ১.৫ মিলিয়ন স্বতন্ত্র হ্যান্ডলুম তাঁতিদের কাজ তত্ত্বাবধান করে।  এটি বেনারাস পল্লী, জামদানি ও মুসলিনের ঐতিহ্যবাহী বয়ন শিল্পের সংরক্ষণের জন্য কাজ করে।   ১৯৮১ সালে নরসিংদীতে হস্ত তাঁত ব্যবহারের জন্য একটি পেশাদার প্রশিক্ষণ ইনস্টিটিউট প্রতিষ্ঠা করে।  ২০১৩ সালে বাংলাদেশ তাঁত বোর্ড আইন পাস করা হয় ।    ভিশন  উন্নত প্রযুক্তির মাধ্যমে হ্যান্ডলুম সেক্টরের সামগ্রিক উন্নয়ন এবং সম্প্রসারণ এবং সারা দেশে সামাজিক-অর্থনৈতিক অবস্থার উন্নতি করে।   মিশন  বয়ন শিল্প ও হস্ত তাঁত সেক্টর বিকাশের জন্য নিম্নলিখিত পদক্ষেপ গ্রহণ করা হয়েছে:   ক্ষেত্র স্তরের কর্মকর্তাদের মাধ্যমে বুনন সেবা প্রদান করা।   বিভিন্ন গোষ্ঠী এবং বিভিন্ন সহযোগী সমাজগুলিতে তাদের গঠন করে হস্ত চালিত তাঁতের সম্প্রসারণ।   দক্ষতা বাড়ানোর জন্য এবং হস্ত চালিত তাঁতে কাপড় উৎপাদন এবং উন্নত প্রযুক্তিগত দক্ষতা অর্জনের জন্য প্রশিক্ষণ প্রদান করা।   মাইক্রো ক্রেডিট সুবিধা মাধ্যমে কাজ মূলধন প্রদান।   তাঁতিদের গ্রামের বিশেষ জামদানি ও বেনারসি বুনা পুনর্বাসন।   হস্ত চালিত তাঁতের কাপড় এর বিপণন সুবিধা তৈরি করতে।   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭৮-এ বাংলাদেশে প্রতিষ্ঠিত বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৯৭৮-এ প্রতিষ্ঠিত সরকারি সংস্থা বিষয়শ্রেণী:বাংলাদেশের বস্ত্রশিল্প
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত ২০১৭ সাফ অনূর্ধ্ব-১৫ চ্যাম্পিয়নশিপ-এ পুনর্নির্দেশ করা হল।  আফতাব (আলাপ) ১৯:৩৪, ১৯ অক্টোবর ২০১৭ (ইউটিসি) ২০১৭ সাফ অনূর্ধ্ব-১৬ চ্যাম্পিয়নশিপ   – (অপসারণের প্রস্তাবনা দেখুনলগ দেখুন) () এমন কোনো টুর্নামেন্ট কখনো হয়নি। Rifat ১৯:২৪, ১৯ অক্টোবর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
থাম্ব|বিঘতবিঘত বা বিঘৎ দৈর্ঘ্য বা দূরত্বের একটি একক, যা মানুষের হাত দিয়ে পরিমাপ করা হয়। হাতের পাঁচ আঙ্গুল টানটান করে চারদিকে প্রসারিত করে বুড়ো আঙ্গুলের ডগা থেকে কনিষ্ঠ আঙ্গুলের ডগা পর্যন্ত যে দূরত্ব পাওয়া যায়, তাকে এক বিঘত বলে। প্রাচীনকালে এক বিঘতকে এক হাতের অর্ধেক গণ্য করা হত।  পাশ্চাত্যে কখনও কখনও "বড় বিঘত" (বুড়ো আঙ্গুল থেকে কনিষ্ঠ আঙ্গুল) এবং "ছোট বিঘত" (বুড়ো আঙ্গুল থেকে তর্জনী কিংবা তর্জনী থেকে কনিষ্ঠ আঙ্গুল) - এই দুইয়ের মধ্যে পার্থক্য করা হয়।  ব্রিটিশ সাম্রাজ্য শাসিত বাংলা এবং ভারতীয় উপমহাদেশের অন্যত্র ব্যবহৃত পরিমাপ এককসমূহের মধ্যে বিঘতও ছিল। এটি ছিল ৯ ইঞ্চির সমপরিমাণ দূরত্ব। ১ বিঘত ৪ অঙ্গুলি বা ৩ মুষ্টি নিয়ে গঠিত ছিল। অন্যদিকে ২ বিঘত বা ১৮ ইঞ্চিতে যে এককটি পাওয়া যায়, সেটিকে ১ হাত বলা হত।  পাশ্চাত্যে ইংরেজি ভাষায় এটি "স্প্যান" (Span) ও ফরাসি ভাষায় "অঁপঁ" (Empan) নামে পরিচিত। হিন্দি ও উর্দু ভাষাতে এটি "বালিশ্‌ত" (উর্দু: بالشت, হিন্দি: बालिश्त)Norman Lockyer, "Nature," Nature Publishing Group, Macmillan Journals Ltd., 1922. নামে পরিচিত। ধ্রুপদী ও আধুনিক প্রমিত আরবি ভাষাতে (ও অনেক আরবি উপভাষাতে) এটি শিব্‌র (شبر) নামে পরিচিত।  তথ্যসূত্র  বিঘত বিষয়শ্রেণী:সাম্রাজ্যিক একক বিষয়শ্রেণী:দৈর্ঘ্যের একক বিষয়শ্রেণী:ইম্পেরিয়াল একক
কমলনগর থানা বাংলাদেশের লক্ষ্মীপুর জেলার অন্তর্গত কমলনগর উপজেলার একটি থানা।   প্রশাসনিক এলাকাসমূহ  কমলনগর উপজেলার ৯টি ইউনিয়নের প্রশাসনিক কার্যক্রম কমলনগর থানার আওতাধীন।  ইউনিয়নসমূহ:  ১নং চর কালকিনি  ২নং সাহেবেরহাট  ৩নং চর লরেন্স  ৪নং চর মার্টিন  ৫নং চর ফলকন  ৬নং পাটারীরহাট  ৭নং হাজিরহাট  ৮নং চর কাদিরা  ৯নং তোরাবগঞ্জ   আরও দেখুন   কমলনগর উপজেলা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:লক্ষ্মীপুর জেলার থানা বিষয়শ্রেণী:কমলনগর উপজেলা
অমর সঙ্গী ১৯৮৭ সালের একটি ভারতীয় বাংলা চলচ্চিত্র। এই ছবিটি পরিচালনা করেছেন পরিচালক সুজিত গুহ। চলচ্চিত্রটিতে প্রধান ভূমিকায় অভিনয় করেছেন প্রসেনজিৎ চট্টোপাধ্যায় এবং বিজয়েতা পণ্ডিত। বাপ্পী লাহিড়ী এই চলচ্চিত্রের গানগুলো রচনা করেছেন। এটি ভারতীয় বাংলা চলচ্চিত্র ইতিহাসে বৃহত্তম ব্লকবাস্টার চলচ্চিত্রের অন্যতম। বিশেষ করে ছবিটি জনপ্রিয়তা পেয়েছিল সঙ্গীতের জন্য । কিশোর কুমার এর গাওয়া "চিরদিনই তুমি যে আমার" গানটি আজও বিখ্যাত হয়ে আছে। এই চলচ্চিত্রের পর প্রসেনজিতের ক্যারিয়ার রাতারাতি জনপ্রিয়তা পেয়ে যায় এবং বর্তমানে তাঁকে এই শিল্পে কিংবদন্তি অভিনেতা হিসেবে ধরা হয়।   অভিনয়   প্রসেনজিৎ- সাগর  বিজয়েতা পণ্ডিত - ঝিলিক  শুভেন্দু -সাগরের বাবা  রবি ঘোষ   সঙ্গীত   যেখানেই থাকো সুখে থাকো  মনটা আমার হারিয়ে গেছে  চিরদিনই তুমি যে আমার (কিশোর কুমার)  আমি মন দিয়েছি  তোমার মুখটা সুন্দর  চিরদিনই তুমি যে আমার (আশা ভোঁসলে)   বক্স অফিস  চলচ্চিত্র টি ভারতীয় বাংলা চলচ্চিত্র ইতিহাসে বৃহত্তম ব্লকবাস্টার চলচ্চিত্রের অন্যতম।ছবি টি তৈরি করতে ব‍্যয় হয় ৮ লাখ টাকা আর ছবিটি বক্স অফিসে আয় করে ৮৬লাখ টাকা রাতারাতি বাংলা ছবির হাল পাল্টে যায় ছবিটি টানা ৭৫ সপ্তাহ চলে একটা রেকর্ড তৈরি করছে যেটা এখন পর্যন্ত কোনো বাংলা ছবি ভাঙতে পারেনি,এবং সেই ছবির সুবাদেই প্রসেনজিৎ এর প্রথম ম‍্যাইনে প‍্যায়র কিয়া নামক কোন হিন্দি ছবির অফার আসে কিন্তু তিনি প্রত্যাখ্যান করায় সালমান খানের অভিষেক হয়।   অর্জন   |- | ১৯৮৮ | লতা মঙ্গেশকর | বি এফ জে এ অ্যাওয়ার্ড সেরা গায়িকা |  |}   তথ্যসূত্র    বহিঃসংযোগ     বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:১৯৮৭-এর চলচ্চিত্র বিষয়শ্রেণী:বাপ্পী লাহিড়ীর সুরারোপিত চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। উল্লেখযোগ্যতার মানদণ্ড পূরণ করলে পুনরুদ্ধারের আবেদন করা যেতে পারে। আফতাবুজ্জামান (আলাপ) ০০:২৯, ২০ জুন ২০২০ (ইউটিসি) খুশি কাপুর   – (অপসারণের প্রস্তাবনা দেখুনলগ দেখুন) () WP:NACTOR এবং WP:ANYBIO-এর কোন মানদন্ড পূরণ না করায় নিবন্ধটি অপসারণযোগ্য।  ~ইসমাইল (আলাপ) ১৪:৪৮, ১৪ জুন ২০২০ (ইউটিসি)   তিনি শুধুমাত্র একটি চলচ্চিত্রে অভিনয় করেছেন। তাই নিবন্ধটি কোনোভাবেই উল্লেখযোগ্যতার মানদণ্ড পূরণ করে না। তাছাড়া কোনো শক্তিশালী তথ্যসূত্রও নেই। ~ ♦MS_Sakib♦ (কিছু বলবেন?) ১২:৩০, ১৫ জুন ২০২০ (ইউটিসি)  উইকিপিডিয়ার নীতিমালা অনুসারে কোন ব্যক্তিকে ন্যূনতম দুইটি উল্লেখযোগ্য চলচ্চিত্রে গুরুত্বপূর্ণ ভূমিকায় থাকতে হয়। WP:শিল্পী মানদণ্ডের ৪টি মানদণ্ডের একটিতেও উত্তীর্ণ নয়। --NahidHossain (আলাপ) ১৬:৫১, ১৫ জুন ২০২০ (ইউটিসি)  এখন পর্যন্ত তার কোন চলচ্চিত্র মুক্তি পায় নাই। শুধুমাত্র উল্লেখযোগ্য ব্যক্তির আত্মীয় হওয়ার কারণে নিবন্ধন যোগ্যতা বহন করে না দেখুন, উইকিপিডিয়া:উল্লেখযোগ্যতা_(ব্যক্তি)#পরিবার।--রাকিব (আলাপ) ০১:২১, ১৯ জুন ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আনোয়ারুল আবেদীন খান তুহিন হলেন একজন বাংলাদেশী রাজনীতিবিদ তিনি ময়মনসিংহ-৯ আসনের সংসদ সদস্য ছিলেন।   প্রাথমিক জীবন  আনোয়ারুল আবেদীন খান তুহিন ময়মনসিংহ জেলায় জন্মগ্রহণ করেন। তার পিতার নাম জয়নাল আবেদীন খান এবং মাতার নাম জাহানারা খান।   কর্মজীবন  আনোয়ারুল আবেদীন ২০১৪ সালের ১০ম জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসেবে ময়মনসিংহ-৯ আসন থেকে নির্বাচনে অংশগ্রহণ করে বিনা প্রতিদ্বন্দ্বিতায় সংসদ সদস্য নির্বাচিত হন।  ২০১৮ সালের একাদশ জাতীয় সংসদ নির্বাচনে তিনি পুনরায় আওয়ামী লীগের নেতৃত্বাধীন মহাজোট থেকে মনোনয়ন পেয়ে  ময়মনসিংহ-৯ আসন থেকে সংসদ সদস্য নির্বাচিত হন।   সমালোচনা  ২০১৪ সালে দশম জাতীয় সংসদ নির্বাচনে জাতীয় সংসদ সদস্য নির্বাচিত হবার পর অনেক আলোচনা সমালোচনার জন্ম দিয়েছেন আনোয়ারুল আবেদীন খান তুহিন। ২০১৭ সালে তার বিরুদ্ধে দুর্নীতি দমন কমিশনে (দুদক), ভুয়া প্রকল্প সৃষ্টি করে তিন কোটি টাকার অধিক জিআর চাল আত্মস্বাতের ঘটনায় তদন্ত কমিটি গঠন করে।  ২০২২ সালে একাদশ জাতীয় সংসদ নির্বাচনকে নিয়ে এক বিতর্কিত মন্তব্য করে সমালোচনার জন্ম দেন। সংসদ সদস্য তাঁর বক্তব্যে বলেন, ‘আমারে ভোট দিয়া কোনো দিন পাস করাইতে পারেন নাই। প্রথমবার আল্লাহ দিছে, দ্বিতীয়বার খালি গেছুইন আর আইছুইন। খুব কষ্ট হইছে না। খালি গেছুইন আর আইছুইন, যতবার পারছুইন দিছুইন। এইগুলারে ভোট মনে করি না আমি।’   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য
একটি ২০১৮ সালের এনিমি টিভি সিরিয়াল, যার নাম ইনাজুমা ইলেভেন এরাস। ভিডিও গেমটিও এই এনিমি সিরিজের আদলে নাম করন করা হয়।   সারসংক্ষেপ   এরাস নো টিনবিন এই সিরিজটি আসল টিভি সিরিয়াল ইনাজুমা এলিবেন এর আদলে পুনর্নিমিত হয়। রাইমনের জয়এর কিছু দিনপর তার জায়গায় ধীরে বিদেশী ফুটবলাররা জায়গা দখল করতেছিল এবং ভিনগ্রহীদের আক্রমেনে যখন পৃথিবীবাসি অতিস্ট হয়ছিল তখন তারাই তাদের পরাজিত করেছিল। তারপরে জাপানি রাইমনরা ধীরে ধীরে দুর্বল হয়ে পড়ে কারণ এই দলের খেলোয়াড়গণ অন্যান্য দেশের দলে যোগদান করে সেই কারণে রাইমনে তখন ভল খেলয়ার ছিলনা। সেই জন্য এই দল টিকে রাখার জন্য তাদের একটি শক্তিশালী দলের দরকার পরল অন্যথায় এই দলটি বাতিল বলে গণ্য হবে এবং এই দলটি কোন আন্তর্জাতিক খেলায় অংশগ্রহণ করতে পারবেনা।  এই দলটি কীভাবে টিকে থাকবে তারপর ভিত্তি করে নির্মাণ করা হয়েছে এই সিরিজ টি।আসতুও এবং তার দল কীভাবে রইমনকে আবার অগ্রসর করে সেটেই এই সিরিজে দেখানো হয়েছে।ইনাকুমি রাইমন ইনাজুমা আইল্যান্ডের খেলওয়ার ছিল পরে সেও এই দলে যোগদান করেন।  তারা রাইমন জুনিয়র হাইস্কুল ফুটবল দলের দ্বারা প্রতিস্থাপিত হয় এবং বার্ষিক আন্তর্জাতিক খেলায় অংশগ্রহণ করেন।   চরিত্র  নিয়মিত  আয়ুমু মুরাসে হলেন আসটুও ইনামুরি  হিরোসি কামিয়া হলেন হাইজাকি রোহোয়ি  জন ফুকুয়ামা হলেন ইয়ায়ুম্মা নোসাকা   সংগীত    প্রথম থিম সং: "টিপিনই ডাস্সু!" (てっぺんへダッシュ!) সুরকার পুজক্যাটস্  শেষ থিম: "কইসুরু ওটিমিওয়া আমায়ু" (恋する乙女は雨模様) সুরকার আলম   পর্বসমূহ   No. Title Original airdate         তথ্যসূত্র   [  বহিঃসংযোগ   ''ইনাজুমা ইলেভেন সিরিজ (অফিসিয়াল সাইট)   ইনাজুমা ওয়ার্ন্ড   টিভি টোকিও''ইনাজুমা ইলেভেন: এরিস নো টেনবিন                   বিষয়শ্রেণি:ওএলএম আইএনসি  বিষয়শ্রেণী:ওএলএম ইনক বিষয়শ্রেণী:২০১৮-এ অভিষিক্ত অ্যানিমে টেলিভিশন ধারাবাহিক
"দ্য ডেথ অফ কিং এডগার" (ইংরেজি: "The Death of King Edgar") হল ইংরেজ রাজা এডগারের (যাঁর ডাকনাম ছিল "দ্য পিসফুল") মৃত্যু উপলক্ষ্যে প্রাচীন ইংরেজি ভাষায় লিখিত একটি স্মারক কবিতা। "শোকগাথা"Pancoast 44. হিসেবে এই কবিতাটি অ্যাংলো-স্যাক্সন ক্রনিকল-এর দু’টি পাণ্ডুলিপিতে ৯৭৫ সালের বর্ষপঞ্জিতে পাওয়া যায়: [ডি] পাণ্ডুলিপি বা "দ্য উস্টার ক্রনিকল" এবং [ই] পাণ্ডুলিপি বা "পিটারবরা ক্রনিকল"-এ।Momma 8.  বিষয়বস্তু ও শৈলী ৩৭ লাইনের এই কবিতাটিতে বর্ণিত হয়েছে কীভাবে রাজার মৃত্যুর পর ইংরেজ জাতির উপর একের পর এক বিপর্যয় নেমে এসেছিল। লোইস ব্র্যাগের মতে, কবিতাটিকে ছয়টি অংশে ভাগ করা যায়, যার মধ্যে শেষ চারটি অংশে বিপর্যয়ের বিষয়টি স্পষ্ট হয়েছে:  ll. ১-২, রাজা এডগারের মৃত্যু  ll. ১৩-১৫, গ্ল্যাস্টোনবেরির বিশপ সিনেওয়ার্ডের মৃত্যু  ll. ১৬-২৩, "মঠের অবলুপ্তি"  ll. ২৪-২৮, ওসস্যাক নামে এক আক্রমণকারীকে বিতাড়ন  ll. ২৯-৩৩এ, এক ধূমকেতুর আবির্ভাব  ll. ৩৩বি-৩৭, একটি দুর্ভিক্ষ।Bragg 70.  অষ্টাদশ শতাব্দীর ইতিহাসবিদ স্যামুয়েল হেনরি কবিতাটি লক্ষ্য করলেওHenry 163. সাধারণভাবে সৌন্দর্যের জন্য এটি প্রশংসিত হয়নি। ঊনবিংশ শতাব্দীর একজন সমালোচক মন্তব্য করেন, "it exhibits the muse in the homeliest garb; nor does it contain sufficient of nature or feeling to redeem its rugged barbarity."Dunham 22. ইতিহাসবিদদের মতে, সেই যুগে যে ইতিহাস রচনার কাজ চলেছিল তার একটি প্রমাণ হল এই কবিতাটি।Loyn 489.  তথ্যসূত্র  গ্রন্থপঞ্জি  বহিঃসংযোগ  "The Second Death of Edgar" (975) is edited, annotated and linked to digital images of its manuscript pages, with translation, in the Old English Poetry in Facsimile Project: https://uw.digitalmappa.org/58  বিষয়শ্রেণী:প্রাচীন ইংরেজি কবিতা বিষয়শ্রেণী:বডলিয়ান গ্রন্থাগারের সংগ্রহ বিষয়শ্রেণী:ব্রিটিশ গ্রন্থাগারের সংগ্রহ বিষয়শ্রেণী:অজানা লেখকের কাজ
কলকাতা মনোরেল হল কলকাতা শহরের প্রস্তাবিত এক মনোরেল ব্যবস্থা।   ইতিহাস  ২০০৮-২০০৭ সালে বাম আমলে প্রথম কলকাতা মনোরেল তৈরির উদ্যোগ নেওয়া হয়।বজবজ থেকে রাজারহাট পর্যন্ত এই ব্যবস্থা গড়ার কথা ছিল।কিন্তু তা বাস্তবতার মুখ দেখেনি।২০১৬ সালে পশ্চিমবঙ্গ সরকার ও বার্ন স্ট্যান্ডা কলকাতা মনোরেল তৈরিত উদ্যোগ নিয়েছে।   রুট  বর্তমান কলকাতা মনোরেল এর প্রস্তাবিত রুট হল -  বজবজ - রুবি (গড়িয়াহাট) এই রুটটির মোট দৈর্ঘ্য হবে অনুমানিক ২৩.৫ কিলোমিটার।এটি প্রিন্স আনোয়ার শাহ রোড এর উপড় দিয়ে তৈরি করা হবে।  অর্থ  এই মনোরেল ব্যবস্থা গড়ে তুলতে খরচ হবে ₹৪,২১৬ কোটি টাকা। এই খরচের সম্পূর্ণ অর্থ দেবে বার্ন স্ট্যান্ডার।   তথ্যসূত্র    বহিঃসংযোগ   বিষয়শ্রেণী:ভারতের প্রস্তাবিত মনোরেল বিষয়শ্রেণী:কলকাতার পরিবহন বিষয়শ্রেণী:কলকাতা ভিত্তিক কোম্পানি